የጃፓኑ ማሳሩ ኢሞቶ ያጠናውና በ2008 በ Journal of Scientific Exploration የታተመው ጥናት ትዝ አለኝ፡፡ በኋላም The Hidden Messages in Water በሚል ርእስ በመጽሐፍ አሳትሞታል፡፡ ሁለት ብርጭቆዎችን በንጹሕ ውኃ ሞላቸው፡፡ በአንደኛው ብርጭቆ ውኃ ላይ መጥፎ መጥፎ ቃላትን ወረወረ፡፡ በሁለተኛው ብርጭቆ ውኃ ላይ ደግሞ ክፉ ክፉ ቃላትን ተናገረ፡፡ ከዚያም ሁለቱንም የብርጭቆ ውኃዎች ወደ በረዶነት እንዲቀየሩ አደረጋቸው፡፡ በመልካም ቃላት የተባረከው ውኃ አስደሳች ቅርጽ ያላቸው ክሪስታሎችን ሲሠራ በመጥፎ ቃላት የታጀበው ውኃ ደግሞ አስቀያሚ ቅርጽ ያላቸው ክሪስታሎችን ሠራ፡፡ ከሰው ልጅ ሰውነት ውስጥ እስከ 60 በመቶ የሚሆነው ውኃ ነው፡፡ ይሄ ሁሉ የሰውነት ክፍላችን በምንሰማውና በምናነበው፣ በምናየውና በምናጣጥመው የዓለማችን ሁኔታ አንዴ ሲደስት፣ አንዴ ሲያዝን ብቻ አይደለም የሚውለው፡፡ ሲታመምና ሲድን፣ ሲጣመምና ሲቃና ጭምር እንጂ፡፡ ‹አዎንታዊ ኃይል(positive energy)› የሚባለው ይሄ ነው፡፡
